ตลาดหุ้นยุโรปเปิดบวก รับราคาน้ำมันส่งสัญญาณฟื้นตัว
ตลาดหุ้นยุโรปเปิดบวก รับราคาน้ำมันส่งสัญญาณฟื้นตัว

17 ก.พ. 2559

ตลาดหุ้นยุโรปเปิดตลาดดีดตัวขึ้นในวันนี้ เพราะได้แรงหนุนจากราคาน้ำมันที่ส่งสัญญาณฟื้นตัวขึ้นในวันนี้ เนื่องจากนักลงทุนคาดหวังว่า กลุ่มผู้ผลิตรายใหญ่จะปรับลดการผลิตน้ำมันเพื่อกระตุ้นราคาให้ปรับตัวสูงขึ้น
โดยดัชนี Europe 600 เปิดบวก 0.4% ที่ระดับ 321.53 จุด,ดัชนี CAC-40 ตลาดหุ้นฝรั่งเศสเปิดที่ 4,119.35 จุด เพิ่มขึ้น 8.69 จุด หรือ +0.21% ขณะที่ดัชนี DAX ตลาดหุ้นเยอรมันเปิดวันนี้ที่ 9,174.28 จุด เพิ่มขึ้น 39.17 จุด, +0.43%
ขณะที่สัญญาน้ำมันดิบล่วงหน้า WTI ซึ่งมีการซื้อขายทางระบบอิเล็กทรอนิก ปรับตัวขึ้น 27 เซนต์ สู่ระดับ 29.31 ดอลลาร์/บาร์เรล ในช่วงเช้าวันนี้ตามเวลาไทย เนื่องจากนักลงทุนมีมุมมองที่เป็นบวกว่า การที่ซาอุดิอาระเบียและรัสเซียตัดสินใจตรึงเพดานการผลิตน้ำมันไว้ที่ระดับเดิมนั้น จะส่งผลกระทบเป็นวงกว้างต่อบรรดาผู้ผลิต และท้ายที่สุดจะทำให้ผู้ผลิตตัดสินใจลดกำลังการผลิตเพื่อหนุนราคาน้ำมันให้ฟื้นตัวขึ้น
 